નવાઝ શરીફના જન્મદિને વણનોતર્યા મહેમાન તરીકે તેમના નિવાસે પહોંચી જઈને તેમણે પાકિસ્તાન સાથે મૈત્રી વિકસાવવાનો પ્રયાસ કર્યો, તો ચીનના વડા જિનપિંગને સાબરમતીના કિનારે ગુજરાતી વાનગીઓ જમાડીને ઝુલા ઝુલાવ્યા, તો ચીનમાં તેમના વતનમાં જઈને પણ મહેમાનગતિ માણી આવ્યા, પરંતુ પાકિસ્તાન અને ચીન, બંને અદકપાંસળીઓ ભારતના મૈત્રીના પ્રયાસને જાણે નબળાઈ સમજતા હતા, એ જોતાં મોદીએ મનમાં તો ખોંખારી જ લીધું હશે કે માઝી સટકલી… કદાચ, એ જ કારણથી હવે નમ્રતાને નબળાઈમાં ખપાવી દેનારાઓ સામે તેમને તેમની જ ભાષામાં જવાબ આપવા માંડયો છે.